[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 1.12.2005

KOM(2005) 641 endelig

2003/0139 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om overførsel af affald

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2003/0139 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om overførsel af affald

1. INDLEDNING

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringsforslag, Europa-Parlamentet stiller ved andenbehandlingen. Kommissionen fremsætter her sin udtalelse om Parlamentets 62 ændringsforslag.

2. Baggrund

Forslaget KOM(2003) 379 endelig - 2003/0139(COD) udgave blev forelagt for Europa-Parlamentet og Rådet den 30. juni 2003.

Europa-Parlamentet afgav udtalelse ved førstebehandlingen den 19. november 2003.

Det Europæiske Økonomiske og Sociale Udvalg afgav udtalelse den 28. januar 2004.

Regionsudvalget er blevet rådspurgt, men har ikke afgivet udtalelse.

Efter Europa-Parlamentets udtalelse forelagde Kommissionen i overensstemmelse med artikel 250, stk. 2, sit ændrede forslag KOM(2004)172 endelig udgave for Europa-Parlamentet og Rådet den 9. marts 2004.

Rådet vedtog formelt sin fælles holdning i overensstemmelse med EF-traktatens artikel 251, stk. 2, den 24. juni 2005. Kommissionens meddelelse om Rådets fælles holdning KOM(2005)303 endelig udgave blev forelagt for Europa-Parlamentet den 1. juli 2005, og Europa-Parlamentet vedtog sin holdning ved andenbehandlingen den 25. oktober 2005.

3. FORMÅLET MED FORSLAGET

Forslaget har fire hovedformål:

- Gennemførelse af OECD-Rådets beslutning C(2001)107 af 14. juni 2001 i Fællesskabets lovgivning.

- Behandling af problemerne i forbindelse med anvendelse, forvaltning og håndhævelsen af forordningen af 1993 og forbedring af den juridiske klarhed.

- Videreførelse af den generelle harmonisering på området grænseoverskridende overførsel af affald.

- Forbedring af artikelstrukturen i forordningen.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

Den 25. oktober 2005 vedtog Europa-Parlamentet 62 ændringsforslag til Rådets fælles holdning. Kommissionen kan acceptere de enkelte ændringsforslag i deres helhed, således som det fremgår af det følgende. De særlige tilfælde, hvori Kommissionen ikke kan tilslutte sig den fælles holdning, redegøres der for i Kommissionens meddelelse om Rådets fælles holdning COM(2005)303 endelig udgave.

Ændringsforslag 1, 2, 102 og 104, som gælder betragtningerne, gør de pågældende bestemmelser tydeligere og letter forordningens anvendelse. Ændringsforslag 103 drejer sig om sikker og miljømæssigt forsvarlig ophugning af skibe og om det arbejde, der er i gang for at fastlægge bindende forskrifter herom på globalt plan.

Ændringsforslag 6 udelukker forordningens anvendelse i bestemte tilfælde, som drejer sig om affald, der opstår om bord på køretøjer, tog, skibe og flyvemaskiner, hvor den ikke ville være rimelig.

Ændringsforslag 12, 17-22, 26, 32, 38, 40-45, 47-50, 53, 55, 57-62, 70, 79-80, 90, 105 og 108 gør de pågældende bestemmelser tydeligere og forbedrer sammenhængen mellem forordningens forskellige bestemmelser.

Ændringsforslag 14 letter gennemførelsen af returordninger for ufarligt affald.

Ændringsforslag 29 og 36 sætter de kompetente transitmyndigheder i stand til at rejse visse indvendinger mod overførsel af affald, når dette er berettiget.

Ændringsforslag 63, 106, 110, 111 og 113 styrker kontrollen med overførsel af affald og håndhævelse af forordningen. Ændringsforslag 112 bidrager til bedre anvendelse af forordningen.

Ændringsforslag 71-75 og 77 sikerer fuld klarhed med hensyn til retsstillingen, når det drejer sig om overførsel af affald til Bulgarien og Rumænien i den overgangsperiode, der ifølge tiltrædelsestraktaten gælder for disse lande.

Ændringsforslag 84-85 bidrager til yderligere overensstemmelse med Basel-konventionen af 22. marts 1989 om kontrol med grænseoverskridende overførsel af farligt affald og bortskaffelse heraf.

Ændringsforslag 109 øger gennemsigtigheden og forbedrer oplysningerne om overførsel af affald, men sikrer samtidig fortrolighed i overensstemmelse med medlemsstaternes eller Fællesskabets lovgivning.

5. Konklusion

Under henvisning til EF-traktatens artikel 250, stk. 2, ændrer Kommissionen sit forslag som angivet i det foregående.